Kos & Wyn /Food & Wine
Clinton V du Plessis: skryf is die groot verset teen vergeet
Clinton V du Plessis publiseer verskeie dig- en kortverhaalbundels, waaronder geloofsbelydenis van �n kluisenaar, curriculum vitae, in god�s country: no 2�21, Tussentydse verslag, Kort van draad en Brunch met twee. Van sy werk is ook in �n hele aantal plaaslike en oorsese bloemlesings opgeneem en hy lees gedigte voor by kunstefeeste, insluitende die Twee tot Twaalf-fees in Nijmegen, Nederland. Nadat hy drie en �n half jaar as rekenmeester in Johannesburg gewerk het, is hy terug op Cradock, waar hy voltyds skryf en ook optree as rubriekskrywer vir Rapport en LitNet.
Werk jy aan 'n boek op die oomblik? 'n Roman wat maar stadig-stadig vorm aanneem
Jy skryf kortverhale en gedigte. In watter medium voel jy die gemaklikste?
Ek het aanvanklik net gedigte geskryf, maar vind dat kort (en dan veral kort-kortverhale) my meer bevrediging gee.
Mis jy nie die gewoel van Johannesburg nie? Of is dit juis die platteland wat jou maak tik? Ek dink ek het albei nodig gehad om my te stimuleer, maar uiteindelik het die doellose gejaag van die stad net nie meer sin gemaak nie. Ek ly aan geen ontrekkingsimptome nie. Op die platteland woon ek weer in 'n bruin buurt, met mense vol skete en gebreke, met die reuk van dagga wat soms in die strate hang - dit is meer real as die gewaande goeie lewe in Sandton …
Wat inspireer jou om te skryf?
Skryf is die groot verset teen vergeet.
Waaroor kan jy glad nie skryf nie? Oor patriotisme. Watter tyd van die dag skryf jy die meeste, of is daar nie sulke roetines nie? Gewoonlik enige tyd, maar vroeg soggens is die beste as ek iets wil afrond, daardie eerste voorlopige drafts wil klaarmaak.
Is jy 'n gedissiplineerde skrywer?
Nee, niks jaag my aan nie – nie eens die muse nie. Clinton V du Plessis is te sien op die Versindaba (8 – 9 September) in Stellenbosch. Vir die volledige program, besoek die webwerf www.proteaboekhuis.co.za, skakel 021 8829100, of stuur 'n e-pos na ls.protea@mweb.co.za
LitNet: 23 Augustus 2006